འདི་གར་འབྲེལ་ཡོད་ཀྱིས་གནས་ཚུལ་བཏང་བའི་ནང་འཁོད་དོན།གཞིས་ནིང་ལོར་བོད་མདོ་དབུས་ཁམས་གསུམ་གྱིས་འབོད་སྒྲ་གཅིག་གི་འོག་ནས་རང་དབང་གི་མངོན་འདོད་དང་རྒྱ་དམར་གྱི་སྲིད་ཇུས་ལ་འགོག་རྒོལ་བྱས་སྐབས།རྒྱ་དམར་གྱིས་མནར་གཅོད་ཚད་ལས་བརྒལ་བའི་གཅར་རྡུང་དང་མི་སྤྱོད་ལས་འདས་པའི་སྦྱོར་ངན་འོག་རང་རེའི་ཤ་ཁྲག་གཅིག་པའི་སྤུན་ཟླ་སྟོང་ཕྲག་མང་པོའི་སྐུ་སྲོག་ཕྲོགས་པ་དང་བཙོན་འཇུག་བྱས་པ།གར་སོང་ཆ་མེད་དུ་གྱུར་པ་སོགས་ཀྱི་ལོ་རྒྱུས་བྱུང་དང་འབྱུང་བཞིན་པའི་སྐབས་རང་རེའི་སྤྱི་སྒེར་སུ་ཡིན་རུང་དུས་ཐོག་ཏུ་གནད་སྨིན་གྱི་གསལ་བསྒྲགས་དང་ཁོར་ཡུག་གི་འགྱུར་འགྲོས་དང་བསྟུན།གོ་སྐབས་དམ་འཛིན་བྱ་རྒྱུ་ནི་རང་རེ་ཤུལ་ལུས་ཚོས་འགན་འཁྲི་ལ་བབས་པའི་འོས་འགན་ཉག་གཅིག་ཡིན།